
Bevezetés


A gazdasági program elkészítésére a helyi önkormányzatokról szóló 2011. évi CLXXXIX. törvény 116. § -ában megfogalmazott kötelezés alapján került sor.
A gazdasági program elkészítésének célja, hogy az Önkormányzat Képviselő-testülete a ciklusának időtartama alatt egy egységes, előre meghatározott célrendszer szerint működjön, fejlődjön.
A Képviselő-testület tudomásul veszi azt, hogy a jelen gazdasági programban meghatározottakat figyelembe kell venni minden gazdasági jellegű, a gazdálkodásra, a település működtetésére, fejlesztésére vonatkozó döntésnél.


A gazdasági program összeállítása során az alábbiak kerültek figyelembevételre:
- a Képviselő-testület és a polgármester elképzelései, 
- az Önkormányzat működtetésében résztvevő intézmények vezetőinek javaslatai, elvárásai, elképzelései, 
- az Önkormányzat lakossága, önszerveződő közössége által megfogalmazott elképzelések, igények,
- az Önkormányzat jelenlegi, illetve várható pénzügyi helyzete.


A gazdasági programban meghatározott célkitűzések eléréséhez a Képviselő-testületnek két irányba is koncentrálnia kell:
- egyrészt a célkitűzések egymásra épülő megvalósítására, másrészről
- a szükséges anyagi források, eszközök megteremtésére.


A célkitűzések megvalósításakor a Képviselő-testületnek ügyelnie kell arra, hogy az egyes elképzelések úgy valósuljanak meg, hogy azok a legfőbb célként meghatározottakat segítsék, járuljanak hozzá a részcélok megvalósításához.


A jelen gazdasági programban meghatározott célok, elképzelések megvalósításához a Képviselő-testületnek biztosítani kell a szükséges anyagi eszközöket, valamint vagyont.
Az anyagi eszközök, valamint a vagyon megteremtéséhez nem elegendőek a szokásos, évről évre keletkező források (állami támogatások), hanem szükség van
- a pályázati lehetőségek felkutatására, illetve
- az Önkormányzat sajátosságainak kihasználása alapján új lehetőségek keresésére, illetve a meglévő anyagi források nagyobb mértékű kihasználására.


A programban minden célkitűzéshez, felsoroláshoz megadásra kerül a célfokozat, mely a következő lehet:
	- mindenképpen megvalósítandó (jele: MM)
	- kedvező körülmények között megvalósítandó (jele: KM)
	- megvalósítható (jele: M)
A programban a célfokozat jelzése például a következő: (CF: MM)


1. Az önkormányzat          
gazdasági helyzetét alapvetően befolyásoló körülmények



1.1. A kormány gazdaságpolitikai célkitűzései

A kormány gazdaságpolitikai tevei az állam, a gazdaság reformjának befejezése. A legfőbb cél a gazdaság versenyképességének biztosítása.

Az államreform elemei közvetlenül érintik az Önkormányzatot, illetve az önkormányzati hivatalt. Ilyen elemek a modern, szolgáltató közigazgatás, az államigazgatási és az  önkormányzati reform.
A modern, szolgáltató közigazgatás reformja keretében a kormány:
· általánossá kívánja tenni az elektronikus ügyintézést,
· a megyei és települési önkormányzatok alapvetően településfejlesztés, működtetés feladatokat kapnak,
· preferálja az önkormányzatok feladatai társulásos megvalósítását,
· erősen korlátozza az önkormányzati hitelfelvételt, megakadályozva az eladósodást,
· közvetlenül finanszírozza az általános iskola működtetését. 

A gazdasági reform keretében a hatáskörök és feladatok újratelepítésével, a tulajdoni szerkezet átalakításával olcsóbb, hatékonyabb szolgáltató állam létrehozása a cél..

1.2. A kormány fejlesztési irányai

A kormány, az ország felhalmozódott eladósodása csökkentésével, ezzel a versenyképesség növelésével kívánja fejlődési pályán tartani a gazdaságot.
 
Ösztönözni fogja a legális munkahelyteremtést, biztosítja a közfoglalkoztatás fedezetét a gazdaság munkaerő szükséglete növekedése megjelenéséig. Csökkenteni kívánja az állam, ezen belül az önkormányzatok működési költségét a hatékonyság javításával. Az európai uniós források felhasználása optimalizálásával fejlődő pályára kívánja állítani a gazdaságot.



2. Az önkormányzat            
gazdasági helyzete és a várható változások

2.1. A vagyoni helyzet

Az Önkormányzat vagyona a 2014. évi zárómérleg alapján nettó 714 millió forint. 
A vagyon 2008. évtől folyamatos csökkenést mutat, mivel a befektetett pénzügyi eszközök és a forgóeszközök értéke évről-évre alacsonyabb.






Az Önkormányzat vagyonszerkezete a következő:
	Vagyonelem megnevezése
	Ingatlan
db száma
	Az összes vagyonból
a vagyon részaránya

	Forgalomképtelen törzsvagyon (nem értékesíthető, nem terhelhető, a kötelező feladatok ellátását biztosító vagyon)
	164
	23 %

	Korlátozottan forgalomképes törzsvagyon (meghatározott feltételekkel értékesíthető, illetve megterhelhető vagyon)
	20
	71 %

	Egyéb (forgalomképes vagyon, amely szabadon értékesíthető és megterhelhető)
	105
	6 %



A forgalomképtelen törzsvagyon körébe tartozó főbb ingatlanok: közterületek, utak, külterületi saját használatú utak, járdák, árkok, vízfolyások, temetők.
Korlátozottan forgalomképes törzsvagyon körébe tartozó főbb vagyonelemek: intézményi épületek, közművek, védett természeti területek, orvosi rendelő, Fő út 75.sz. kultúrház, tűzoltószertár.
Egyéb vagyon körébe tartoznak a következő ingatlanok: beépítetlen területek, szántók, gyepek.

A vagyon vagyonelem szerinti megoszlása:
Kedvezőtlen, mert nagyon nagy a korlátozottan forgalomképes vagyon aránya. 

2.2. A pénzügyi helyzet 

Az Önkormányzat pénzügyi, likviditási helyzetét az elmúlt négy évben az alábbiak jellemezték:
Az Önkormányzatnak a fizetőképessége fenntartásához külön állami támogatást  igénybe kellett venni. 
Az ÖNHIKI és a működésképtelen önkormányzatok egyéb támogatása pályázatok eredményei a következők voltak:

                            ÖNHIKI tám.                               Működésképtelen önk. egyéb tám.
2011. év: 	0 	2.757 eFt
2012. év: 	11.001 eFt	0
2013. év:	0	4.912 eFt
2014. év:	0	1.071 eFt

Működési hitel felvételére 4.620 ezer forint értékben került sor, amely összeg 2012-ben visszafizetésre került.
Fejlesztési hitel felvételére nem került sor.
A pénzügyi egyensúly, a folyamatos likviditás biztosítva volt.


2.3. A költségvetés főbb szerkezete és a várható tendenciák

Az Önkormányzat költségvetési rendelet szerinti főösszege az elmúlt 4 évben 200-300 millió forint között mozgott. A 2014-es ugrás annak tudható be, hogy ettől az évtől kezdődően a közös hivatali támogatást csak a gesztor önkormányzat, Istenmezeje kapta és utalta tovább.




Kiadások 

A költségvetési kiadások szerkezete az alábbiak szerint alakul:

	Megnevezés
	A kiadások aránya és összege

	
	2011.
	2012.
	2013.
	2014.

	Személyi jellegű kiadások
	19,84%
	28,86%
	36,82%
	19,64%

	Munkaadókat terhelő járulékok
	5,53%
	6,91%
	8,08%
	3,34%

	Dologi jellegű kiadások
	22,32%
	21,21%
	21,11%
	15,79%

	Ellátottak pénzbeli juttatásai
	14,81%
	17,13%
	13,41%
	7,80%

	Speciális célú támogatások
	10,09%
	20,62%
	16,87%
	28,91%

	Felhalmozási kiadások
	27,42%
	5,27%
	3,71%
	24,52%

	Kiadások összesen
	100,00%
	100,00%
	100,00%
	100,00%

	Kiadások ezer Ft-ban
	218 896
	208 630
	200 662
	298 088



A költségvetési kiadások közül
- a felhalmozási kiadásoknál jelentkezett lényeges eltérés a négy év során. 2011-ben, az orvosi rendelő, 2014. évben pedig az útfelújítás valósult meg.

A költségvetési kiadások közül a következő években várható, hogy
- a személyi juttatások és a munkaadókat terhelő járulékok nagyságát és arányát
· növeli  a kötelező munkabér emelés (minimálbér emelés, kötelező átsorolások stb.) ,
- a dologi jellegű kiadások nagyságát és arányát 
· növeli az infláció, 
· csökkentheti a takarékosabb, gazdaságosabb, megfontoltabb gazdálkodás. 

Bevételek 

A költségvetési bevételek szerkezete az alábbiak szerint alakul:

	Megnevezés
	A kiadások aránya és összege

	
	2011.
	2012.
	2013.
	2014.

	Intézményi működési bevételek
	9,95%
	4,99%
	5,61%
	5,54%

	Önkormányzatok sajátos működési bevételei
	33,38%
	30,56%
	4,30%
	3,68%

	Önkormányzatok költségvetési
támogatása
	21,62%
	38,38%
	47,30%
	43,33%

	Kiegészítések és visszatérülések
	0,35%
	0,00%
	0,39%
	0,00%

	Felhalmozási és tőkebevételek
	0,55%
	2,51%
	5,05%
	27,15%

	Támogatásértékű bevételek
	29,50%
	19,17%
	31,25%
	18,75%

	Előző évi pénzmaradvány igénybevétele, 
kiegyenlítő, függő, átfutó bevételek
	2,57%
	1,28%
	6,11%
	1,55%

	Hitelek
	2,08%
	3,11%
	0,00%
	0,00%

	Bevételek összesen
	100,00%
	100,00%
	100,00%
	100,00%

	Bevételek ezer Ft-ban
	221 963
	220 495
	212 616
	293 901




A költségvetési bevételek közül
· a sajátos működési bevétel és a költségvetési támogatás átalakulása folytán figyelhető meg az ellentétes előjelű változás,
· hitel felvételére nincs lehetőség, épp ezért még nagyobb hangsúlyt kell fektetni a gazdaságosságra és a pályázati lehetőségek minél szélesebb kihasználására.

2.4. A gazdasági program anyagi forrásainak megteremtése

Az Önkormányzat a gazdasági programban meghatározott célkitűzések megvalósításához szükséges anyagi források biztosítása érdekében a következő feladatokat rögzíti:
- Az Önkormányzat sajátos működési bevételeinek növelési lehetőségeit meg kell keresni. Törekedni kell olyan helyi adó rendszer megteremtésére, amely megfelel a helyi adópolitika elvárásainak, és hatékony eszköze az Önkormányzat saját forrás növelésének.
- A Képviselő-testület nyomon követi a költségvetési támogatási rendszert, és az elképzeléseivel összhangba hozva igyekszik kihasználni a támogatási rendszer nyújtotta előnyöket (azaz a feladatokat igyekszik olyan formában, illetve feltételekkel megteremteni, hogy a legkedvezőbb összegű támogatást kapja). 
- Az Önkormányzat áttekinti a meglévő vagyontárgyait, azok hasznosításának módjait és lehetőségeit, valamint a fenntartási, üzemeltetési költségek nagyságát. Javaslatot dolgoz ki az egyes vagyontárgyak megfelelő hasznosítására, a felesleges vagyontárgyak kihasználására, (különösen a bérbeadás, bérmunka lehetőségére), valamint az egyes vagyontárgyak értékesítésére.
- Az Önkormányzat törekszik arra, hogy a gazdasági programjában meghatározott célkitűzéseket lehetőség szerint minél több pályázati forrás bevonásával valósítsa meg. 


2.5. Folyamatban lévő beruházások, fejlesztések:

Az Önkormányzatnál jelenleg nincs folyamatban beruházás, fejlesztés. Kettő pályázat benyújtása van jelenleg tervben, a közös hivatal épülete és a kultúrház épülete felújítása van megcélozva.

3. A különböző szintű fejlesztési, szolgáltatási, illetve egyéb programokkal
kapcsolatos érintettség


Az Önkormányzat gazdasági programját alapvetően befolyásolják azok a fejlesztési, szolgáltatás megvalósítási és biztosítási, illetve egyéb programok, melyekben területi elhelyezkedése, illetve céljai miatt érintett.

Az Önkormányzatot érintik az alábbi régiós programok:

	- háztartási hulladék elhelyezés biztosítása (megyei)


4. A gazdasági program


4.1. Fejlesztési elképzelések

Istenmezeje Község Önkormányzata Képviselő-testülete a 2015-2019. évekre a következő általános fejlesztési elképzeléseket határozza meg. (A konkrét fejlesztési elképzeléseket a gazdasági program további részei, az adott témakörhöz kapcsolódóan tartalmazzák.)



Ipar

A helyi iparral, illetve vállalkozásokkal kapcsolatos elképzelések megvalósítása azért fontos feladat, mivel a vállalkozások közvetve-közvetlenül a település fejlődését segítik, javítják a termékekkel, szolgáltatásokkal való ellátottságot, munkahelyet teremtenek, adóbevételekhez juttatják az Önkormányzatot.

A helyi ipari területtel kapcsolatos fejlesztési elképzelések:

- A rendezési tervben szereplő iparterület adottságait reális megvalósítható vállalkozói szándék esetén javítani kell:

- megközelíthetőség,
- parkolási lehetőség (CF: KM)

- Népszerűsíteni kell, illetve vonzóvá tenni, a helyi ipari területet. A népszerűsítést elsősorban az önkormányzati honlapon történő tájékoztatással kell megoldani. (CF: MM)

A vállalkozók támogatásával kapcsolatos fejlesztési elképzelések:
- A helyi vállalkozások támogatása, érvényesülésének segítése érdekében össze kell állítani az ún. Vállalkozói térképet, mely tartalmazza, hogy a településen mely vállalkozások mivel foglalkoznak és milyen címen található a telephelyük. (CF: MM.)
- Az Önkormányzat honlapján bemutatkozási lehetőséget kell biztosítani a helyi vállalkozásoknak. (CF: MM.)


Idegenforgalom

Az idegenforgalom a település azon ágazata, ahol még kevéssé kiaknázottak a lehetőségek. A turisztikai kínálat az igényeket figyelembe véve egyre szélesedik, ahol a településnek meg kell találnia, illetve ki kell alakítania saját arculatát, és fejlesztenie kell a turisztikai vonzerejét.
A turisztika fontos azért is, mert munkahelyteremtő és megtartó képessége is jelentős lehet.

Az idegenforgalommal kapcsolatos fejlesztési elképzelések
- Fejleszteni kell a település turisztikai arculatát. (CF: MM.)
- Ösztönözni a helyi lakosokat a „falusi vendéglátás” megteremtésére. (CF:MM.)
- A „Kulcsos ház” (olcsó önkormányzati szálláshely) intézményét ki kell alakítani. (CF: KM.)
	- Keresni kell egyéb ifjúsági szálláshelyek, táborozási lehetőségek kialakításának módjait. (CF: M.)
- A helyi idegenforgalmi, illetve kereskedelmi egységeket is fel kell venni a Vállalkozói térképre. (Ez hozzájárul ismertségük növeléséhez.) (CF: MM.)
- Az idegenforgalmi megítélés szempontjából fontos közterületeken megfelelő pihenőhelyek kialakítása, felújítása (pad, asztal, szeméttároló edény). (CF: KM.)

Egyéb, idegenforgalommal kapcsolatos fejlesztési elképzelések:
- Támogatni kell az idegenforgalom, illetve a település látogatottságát, ismertségét segítő rendezvényeket, biztosítani kell azt, hogy a rendezvények időpontja, programja a megyei lapban megjelenjen, a honlapra felkerüljön. (CF: MM.)
- Fel kell tüntetni az Önkormányzat honlapján a turisztikai lehetőségeket, valamint a Vállalkozói térképet, továbbá megjelenési lehetőséget kell biztosítani az idegenforgalommal foglalkozó vállalkozások számára. (CF: MM.)


Infrastruktúra

Az infrastrukturális fejlesztések pozitív irányba befolyásolják a település fejlődését. Az infrastruktúra-fejlesztést gyakran más fejlesztésekkel elért eredmények kényszerítik ki, illetve a megvalósult infrastruktúra gyakran újabb fejlesztési igényeket indukál, megnyitja a továbblépés lehetőségét.

Az Önkormányzat Képviselő-testülete ezért fontosnak tartja a közúthálózat, a járda, a csatornahálózat, a vízvezetékrendszer, a szennyvízcsatorna rendszer, a villamos energia, a gáz, a közvilágítás, illetve egyéb telefon, internet, kábeltelevízió szolgáltatások biztosítását.

Az informatikai lehetőségek biztosítása a települési önkormányzatok számára a modern kor követelményeihez való igazodás, felzárkózás követelményét jelenti. Az informatika terén meg kell valósítani azt, hogy
- az Önkormányzat honlapján az Önkormányzattal és intézményeivel kapcsolatos fontosabb aktuális tájékoztatás látható legyen, (CF: MM.)
- a nagysebességű internet hozzáférés biztosítva legyen a lakosság szélesebb köre számára, (CF: KM.)


4.2. Munkahelyteremtés feltételeinek elősegítése

Istenmezeje Község Önkormányzata Képviselő-testülete a 2015-2019. évekre az alábbi feladatokat és célokat határozza meg a munkahelyteremtés feltételeinek javítása érdekében:

Általános foglalkoztatást segítő célok és feladatok

A munkahelyteremtés feltételeinek javítása a településen fontos feladat, mivel a munkanélküliek aránya (a 2015. 04. 20-i állapot szerint ) 9,67 %, magasabb az országos átlagtól.
A munkanélküliség ellen küzdeni kíván az Önkormányzat, mivel a munkanélküli családokban romlanak az életkörülmények és az emberek életminősége. 
A munkahelyteremtés feltételeinek elősegítése érdekében az Önkormányzat:
- a fejlesztési elképzeléseknél meghatározottak szerint segíti a helyi ipart, a helyi vállalkozásokat, valamint az idegenforgalommal érintett vállalkozókat, (CF: KM.)
- segíti a helyi gazdaság megerősödését, ehhez igyekszik kedvező feltételeket teremteni, hogy a vállalkozók számára munkahely-bővítési lehetőséget teremtsen, (CF: KM.) 
- a közszolgáltatások megtartása révén munkahelyet teremt, és tart fenn a köztisztviselők, közalkalmazottak foglalkoztatásával, (CF: KM.)
- aktívan részt vesz a munkaadók és munkavállalók igényeinek közvetítésében, ehhez a honlapján hirdetési lehetőséget biztosít, (CF: MM.)
- folyamatosan együttműködik a járási kormányhivatallal. (CF: MM.)




Közfoglalkoztatás          


A kormány jelentős forrásokat biztosít a közfoglalkoztatás finanszírozására, várhatóan az ciklusprogram teljes időtartamában.
Istenmezeje Község Önkormányzata a közfoglalkoztatás keretében:
· minden dolgozni akaró aktív korú nem foglalkoztatott helyi lakost bevon a közfoglalkoztatási programba, (CF: MM.)
· a közfoglalkoztatás hatékonyságát – a közjó növelése érdekében – erősíti. (CF: MM.)



4.3. A településfejlesztési politika célkitűzései

Istenmezeje Község Önkormányzata településfejlesztési politikájának legfőbb célkitűzése, hogy az önkormányzati vagyon a Képviselő-testület ciklusa alatt tartósan ne csökkenjen. Csak olyan fejlesztéseket vállaljon, melyekkel a megvalósuló eszközöket, programokat a működtetés során is zökkenőmentesen finanszírozni tudja!






A településfejlesztés széles nyilvánossága

Az Önkormányzat Képviselő-testülete fontosnak tartja, hogy a településfejlesztés a település számára ismert módon, a széles nyilvánosság biztosítása mellett történjen, mivel ez a biztosítéka annak, hogy az elméleti fejlesztési tervekből azok valósuljanak meg, melyek tényleg a település jövőjét, hosszú távú fejlődését, fejlesztését szolgálják.

A településfejlesztés nyilvánosságával kapcsolatos célkitűzések
- Folyamatosan karban kell tartani a település új honlapját. 
  (CF: MM.)
- A honlapon biztosítani kell a helyet 
· a Képviselő-testület működésével kapcsolatos közérdekű adatoknak,
· a Vállalkozói térképnek, 
· a turisztikai kiadványnak,
· a település intézményeinek, 
· a helyi civil szervezeteknek, 
· a településen megrendezett programoknak. (CF: MM.)
- A településfejlesztésbe be kell vonni a helyi lakosságot, vállalkozókat és önszerveződő közösségeket.(CF: MM.)


A településfejlesztés átgondoltsága

Az Önkormányzat Képviselő-testülete fontosnak tartja, hogy a településfejlesztés során azok az igények kerüljenek előtérbe, 
- melyek olyan probléma megoldására, igény kielégítésére irányulnak, melyek alapvető településüzemeltetési és közszolgáltatási feladatokhoz kapcsolódnak, vagy
- melyek több településfejlesztési, üzemeltetési cél megvalósítását is segítik,
- melyek a település fejlesztése szempontjából felállított rangsorban előbbre vannak.

A településfejlesztés átgondoltságát segíti a jelen gazdasági program, valamint az éves költségvetési tervek, melyek sorrendbe állítják a célokat, illetve részcélokat valósítanak meg a ciklus évei alatt.

A településfejlesztés során – az alapvető településüzemeltetési és közszolgáltatási célú fejlesztések kivételével – figyelembe kell venni a következőket:
- azokat a fejlesztéseket, programokat kell előtérbe helyezni, 
· melyekhez kapcsolódva gazdasági számítások igazolják azt, hogy a fejlesztés eredményeként az Önkormányzat tartósan (legalább 4 éven keresztül) a korábbi éveknél magasabb bevétellel, illetve alacsonyabb kiadással számolhat, és/vagy
· melyek hosszú távon a népességszám emelkedését idézik elő, 
· melyek munkahelyet teremtenek.

- háttérbe kell helyezni azokat a fejlesztéseket, melyek
· a lakosság, vagy a vállalkozók nagyon szűk körét érintik,
·  a fejlesztéssel megvalósuló beruházás aránytalan nagy működtetési kiadásokkal jár,
· a létrejött beruházás üzemeltetése aránytalanul nagy terhet róna az Önkormányzatra,
·  az adott közszolgáltatás más módon, kedvezőbb anyagi feltételekkel biztosítható.

A településrendezési terv 

Az Önkormányzat területrendezési terve a településfejlesztés egyik alapdokumentuma, amely kijelöli a településen belül az egyes településrészek funkcióját, jellegét.

A Képviselő-testület feladata, hogy 
- a ciklus ideje alatt a megváltozott jogszabályi környezetnek megfelelő új településrendezési terv készíttetése (CF: MM.) 
- konkrét lépéseket tegyen a rendezési tervben szereplő fejlesztések megvalósítására. (CF: KM.)


Felkészülés a pályázatokra

Továbbra is a településfejlesztés egyik legfontosabb eszköze legyen a pályázati tevékenység.

A sikeres pályázatok érdekében:
- a pályázatok megírására a szükséges szakértelemmel és tehetséggel rendelkező személyt/személyeket kell keresni és megbízni, (CF: MM.)
- lépéseket kell tenni az adott fejlesztés megyei, kistérségi, illetve régiós fejlesztési programba való illesztéséhez, (CF: MM.)


Településfejlesztési célok

Az Önkormányzat következő településfejlesztési céljai olyan célok, melyek a település általános fejlesztését segítik elő, valamint a közszolgáltatások biztosításához és fenntartásához kapcsolódnak.

Településfejlesztési célok:
	- belterületi közút felújítás, 
	- középületek felújítása, környezetének rendezése, parkolók kialakítása,
	- csapadékvíz-elvezető rendszer építése, felújítása,
- nem hasznosított külterületi önkormányzati ingatlanok pihenő parkká alakítása,
- turisztikai jellegű területek fejlesztése, kialakítása.


4.4. Az adópolitika célkitűzései 

Istenmezeje Község Önkormányzata fontosnak tartja a helyi adópolitikai célkitűzések megfogalmazását, mivel az jelentősen befolyásolja a településen keletkező saját bevételt, illetve hatással van a településen élő magánszemélyek és vállalkozók anyagi terheire.


A helyi adókkal kapcsolatos adópolitikai célkitűzések

A helyi adók esetében az Önkormányzat Képviselő-testülete az adóztatást úgy kívánja kialakítani, hogy az egy meghatározott stabilitás, állandóság mellett, folyamatosan az Önkormányzat biztos bevételi forrását jelentse, ugyanakkor igazságos is legyen az adózói kört illetően.
2014. évben a következő helyi adónemekből származott bevétel:

- Helyi iparűzési adó (7.083 eFt)
A helyi adóztatás során az Önkormányzat Képviselő-testülete:
- minden évben, a költségvetési koncepcióhoz kapcsolódva megvizsgálja a helyi adóztatás által nyújtott bevételszerzési lehetőségeket, (CF: MM.)
- adó-fajtánként meghatározza az érintett adózói kör nagyságát, a rendszerbe beépítendő – a gazdasági program célkitűzéseit elősegítő – kedvezmények és mentességek rendszerét, a várható bevételeket, és az adóztatás miatt jelentkező negatív hatásokat, (CF: MM.)
- adófajtákat összehasonlítva dönt a bevezetendő, illetve fenntartandó adókról, az adórendelet módosításokról, (CF: MM.)
- csak olyan adórendeleteket fogad el, amely 
· a lakosság számára még elviselhető anyagi terhet jelent, 
· nem hat a vállalkozók működésének, fejlesztési elképzeléseinek gátjaként, 
· nem terheli a vállalkozásokat a foglalkoztatottak számához kapcsolódva. 
· (CF: MM.)

Az adóbevételek növelése érdekében a Képviselő-testület fokozott figyelmet fordít arra, hogy 
- az adózók fizetési morálja javuljon, ennek érdekében rendszeresen tájékozódik az adókintlévőségek nagyságáról, a beszedésre tett intézkedésekről, illetve a szükséges adó-végrehajtási szankciók alkalmazásáról, valamint az intézkedések alapján elért eredményekről, (CF: MM.) 
- az adóalanyok teljes köre adóztatásra kerüljön, ennek érdekében tájékoztatást kér az adóalanyi kör adóbejelentkezési kötelezettsége teljesítéséről, a lehetséges adóalanyok és a vonatkozó nyilvántartások egyeztetésének eredményéről, (CF: MM.)
- az adózók tájékoztatást kapjanak az adóbevételek felhasználásról a közmeghallgatáson, mivel az adóforintok ismert felhasználási célja, illetve elért eredményei segítik az önkéntes megfizetést.(CF: MM.)
- az önkormányzati adóhatóság éljen adóeljárási törvény alapján biztosított adóellenőrzési jogával és az adóellenőrzések eredményéről a Testület legalább évente tájékoztatást kapjon. (CF: MM.)

Az adóztatásban dolgozó személyek anyagi érdekeltségének növelése érdekében a Képviselő-testület évente áttekinti a dolgozók anyagi érdekeltségi rendszerére vonatkozó helyi szabályozás szükségességét (jutalmazás, teljesítményértékelést követő béremelés stb.) (CF:KM.)


4.5. Az egyes közszolgáltatások biztosítására, színvonalának javítására vonatkozó megoldások

Istenmezeje Község Önkormányzata Képviselő-testülete a gazdasági elképzelései között fontosnak tartja az egyes közszolgáltatások biztosítására, színvonalának javítására vonatkozó intézkedéseket.
Az Önkormányzat Képviselő-testülete az önkormányzati és egyéb közigazgatási feladatait az Istenmezejei Közös Önkormányzati Hivatal útján látja el.

A Képviselő-testület – az önkormányzati törvényben meghatározott sorrendet követve - a következő közszolgáltatásokra vonatkozóan rendelkezik:
- településüzemeltetés,
- egészségügyi alapellátás, az egészséges életmód segítését célzó szolgáltatások,
- környezet-egészségügy,
- óvodai ellátás,
- kulturális szolgáltatás,
- gyermekjóléti szolgáltatások és ellátások,
- szociális szolgáltatások és ellátások,
- helyi környezet- és természetvédelem, vízgazdálkodás, vízkárelhárítás,
- hulladékgazdálkodás,
- víziközmű-szolgáltatás,



Közigazgatás

Az Önkormányzat közigazgatási feladatait az Istenmezejei Közös Önkormányzati Hivatal intézménnyel látja el.

A közigazgatás megfelelő színvonalának biztosítása érdekében szükséges:
- a szolgáltató jellegű közigazgatás megteremtése,
- az elektronikus ügyintézés lehetőségének megteremtése, 
- az információs szolgáltatás működtetésének kiterjesztése, 
- a közigazgatás tárgyi feltételeinek javítása (infrastruktúra felújítása) 
- a közintézmény akadálymentesítése. (CF: MM.)

Az önkormányzati hivatallal kapcsolatos konkrét fejlesztési elképzelések:
· hivatal épületének teljes felújítása (CF: MM)
· elavult számítógépek cseréje: 4 db (CF:KM)
· irodai berendezések pótlása, korszerűsítése (CF:KM)

Településüzemeltetés

A településüzemeltetés körébe tartozik a köztemetők fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása.

Köztemetők:
- Gondoskodni kell a köztemető üzemeltetéséről.
· I.sz. köztemető az Istenmezeje 026/4 hrsz-on található, melynek üzemeltetését a  az önkormányzat végzi, 
· II.sz. köztemető a Istenmezeje 096/3 hrsz-on található, melynek üzemeltetését az önkormányzat végzi, 
- Biztosítani kell azt, hogy a köztemetők megfeleljenek a jogszabályokban meghatározott követelményeknek. Ennek érdekében a következő fejlesztésekre, felújításokra van szükség: 
· az I. sz. köztemetőben: részleges parkosítás, lépcsők építése, (CF:KM.) 
· a II. sz. köztemetőben: részleges parkosítás, lépcsők építése,. (CF: KM.) 

A helyi közutak és közterületek fenntartása:
- Szükséges a belterületi utak folyamatos karbantartása, felújítása különösen a következő útszakaszon: 
		- Nefelejcs utca  (CF: KM.)

A közút fenntartását és a téli síkosság mentesítést a tevékenység volumenétől függően saját erővel, illetve külső szolgáltatóval végezzük.

A Képviselő-testület kívánatosnak tartja a közterületek megfelelő színvonalon történő fenntartását, ennek érdekében a következő feladatokat határozza meg:
- Fokozott figyelmet kell fordítani a közterületek gondozására, tisztán tartására.
   (CF: MM.)
- Be kell kapcsolódni a más szervek által meghirdetett település-szépítési programba, ehhez kérni kell támogatók, önkéntesek segítségét. (CF: KM.)
- Nagyobb figyelmet kell fordítani a köztéri építmények állagának megőrzésére. 
   (CF: MM)
- Szent László park fejlesztése (CF: KM.)
- Különösen a következő közterületekre kell koncentrálni: 
· önkormányzati hivatal környezete,
· az óvoda és környezete,
· Szent László Kápolna és környezete,
· sportpálya, 
· temetők.

A közterület fenntartási feladatokat az önkormányzat látja el a közfoglalkoztatás keretében. 



Egészségügyi alapellátás
az egészséges életmód segítését célzó szolgáltatások

A Képviselő-testület a gazdasági program időtartama alatt az egészségügyi szolgáltatást a következő módon kívánja biztosítani.

- Fenntartja 
· a védőnői ellátást,

- Biztosítja
· a háziorvosi ellátást (Istenmezeje, Béke út 188. sz. alatti, valamint a Fő út 
· 77. sz. alatti rendelőkben, vállalkozó háziorvosi praxissal),
· társulásban, vagy vállalkozói szerződéssel az ügyeleti rendszert.

- A háziorvosi rendelőket továbbra is térítésmentesen biztosítja a vállalkozó háziorvos részére, a szükséges állagmegóvó munkálatokat (szerződésben foglaltak szerint) elvégezteti. (CF: MM)
- A parlagfű elleni védekezésre nagyobb hangsúlyt fektet. Tájékoztatót kér az Önkormányzati hivataltól az ezirányú hatósági tevékenyégéről, az elért eredményekről, támogatja a témával kapcsolatos ismeretterjesztést, illetve a parlagfű terjedése ellen küzdő akciókat. (CF: MM.)

A Képviselő-testület az egészséges életmód közösségi feltételeinek elősegítése érdekében a következő közszolgáltatásokat biztosítja, illetve az alábbi intézkedéseket teszi a szolgáltatás színvonalának emelése érdekében:
- A Képviselő-testület, az önkormányzati hivatal és az egészségügyi, szociális ellátást végző intézmények, személyek folyamatosan együttműködnek egymással az egészséges életmód feltételeinek javítása érdekében. (A kölcsönös együttműködés tapasztalatairól a testület legalább évente egy alkalommal meghallgatja az intézményvezetők tájékoztatóját.) (CF: MM.)
- Támogatja azokat a kezdeményezéseket, melyek az egészséges életmóddal, az egészségmegőrzéssel, az időskorúak problémájával, a hátrányos szociális helyzetbe került személyekkel kapcsolatos felvilágosító, tájékoztató, segítő tevékenységre irányulnak. (CF: MM.)
- Az egészséges életmód feltételeinek biztosítása érdekében, a helyi sporttevékenység végzéséhez, fenntartja a sportpályát,  így biztosítja a mozgásra szolgáló helyet. (CF: MM.)
- Az egészséges életmód gyakorlásához, a szabadban történő kulturált időtöltés feltételeinek megteremtéséhez az Önkormányzat szabadidő park létrehozását kezdeményezi, melynek érdekében  keresi a lehetőségét az önkormányzati tulajdonú, más irányú hasznosításra nem alkalmas földterületek hasznosítására, valamint az elhanyagolt, gazdátlan területek megvásárlására. (CF: KM.)


Környezet-egészségügy

Az önkormányzat
- továbbra is gondoskodik a kommunális hulladék elszállításáról és ártalmatlanításáról, a szolgáltatást az Önkormányzat a PEVIK Közüzemi és Szolgáltató Kft.  szolgáltatóval végezteti,  (CF: MM.)
- propagandát folytat a szemétszállítási szolgáltatás kihasználása érdekében – tájékoztatva a lakosságot a szemétégetés negatív környezeti hatásáról, (CF: MM.)
- évente 1  alkalommal megszervezi a lomtalanítási akciót, (CF: MM.)
- évente 1 alkalommal szemétgyűjtési akciót szervez a lakosság és a civil szervezetek, valamint a tanulók bevonásával, (CF: MM.)
- rendszeresen gondoskodik a köztemetőknél keletkező szemét elszállításáról, (CF: MM.)
- biztosítja azt, hogy a közterületekre hulladékgyűjtő edények megfelelő számban legyenek kihelyezve, illetve rendszeres időközönként ürítésre kerüljenek, (CF: MM.)

 Óvodai ellátás

Az önkormányzat önálló fenntartású intézménnyel, az Istenmezeje Napköziotthonos Óvoda intézménnyel biztosítja az ellátást. (CF: MM.)


Kulturális szolgáltatás

Az Önkormányzat a közművelődés és kultúra tevékenységekkel kapcsolatban az önkormányzati rendeletben, illetve a jogszabályokban előírt szolgáltatások biztosítása és a szolgáltatások színvonala emelése érdekében a következő feladatok ellátásának szükségességét fogalmazza meg:
	- Felül kell vizsgálni a helyi közművelődési rendeletet. (CF: MM.)
	- A könyvtár működtetése során 
· intézkedéseket kell tenni a könyvállomány gyarapítása érdekében, (CF: MM.)
· ismertté kell tenni a könyvtári szolgáltatások körét, (CF: MM.)
- A művelődési, illetve a közösségi tér működésével kapcsolatban
- Fel kell újítani a Nefelejcs utca 18. sz. alatti kultúrház épületét, (CF: MM.)
· biztosítani kell a szükséges költségvetési forrásokat, (CF: MM.)
· pótolni kell az elhasználódott eszközöket(CF: MM.)
- Bemutatkozási lehetőséget kell biztosítani a helyi művészek számára. (CF: MM.)
- Szorgalmazni kell a település múltját bemutató tárlat összeállítását, és a tárlat bővítését. (CF: KM.)

Gyermekjóléti szolgáltatások és ellátások

Az Önkormányzat Képviselő-testülete kiemelten kezeli a gyermekjóléti feladatait. A kapcsolódó szolgáltatások körében ellátandó feladatok:
- Évente felül kell vizsgálni a helyi gyermekvédelmi, gyámügyi rendeletet. (CF: MM.)
- A rendelet módosításnál figyelembe kell venni a gyermekvédelmi rendszer által tett jelzéseket, észrevételeket. (CF: MM.)
- Az Önkormányzat a következő gyermekvédelmi szolgáltatásokat, ellátásokat biztosítja: (CF: MM.)
· gyermekjóléti szolgálat (a szolgáltatást közvetlenül az Aranykapu Kistérségi Humán Szolgáltató Központ közreműködésével biztosítja),
· óvodás és helyi iskolás gyermekek étkeztetése külső vállalkozó közreműködésével.

Szociális szolgáltatások és ellátások

Az Önkormányzat Képviselő-testülete fontosnak tartja a szociális alapellátások biztosítását, olyan szociális háló megteremtését, mely biztonságot nyújt a település lakosságának. A szociális ellátások területén az Önkormányzat a következő feladatokat látja el:
- A Képviselő-testület évente legalább egy alkalommal – illetve központi jogszabályváltozások miatt szükség szerint – felülvizsgálja a helyi szociális ellátások rendszerét meghatározó rendeletét. (CF: MM.)
- A következő szociális ellátásokat és szolgáltatásokat biztosítja: (CF: MM.)
· a szociális információs szolgáltatás (ez - mint kötelező szolgáltatás – a pétervásárai Aranykapu Kistérségi Humán Szolgáltató Központ szervezeti keretein belül kerül biztosításra), 
· házi segítségnyújtás (Aranykapu Kistérségi Humán Szolgáltató Központ intézményén keresztül),
· rászorulók szociális étkeztetése,
· családsegítő szolgáltatás (Aranykapu Kistérségi Humán Szolgáltató Központ intézményén keresztül).


Helyi környezet- és természetvédelem, vízgazdálkodás, vízkárelhárítás

A Képviselő-testület az épített és természeti környezet védelme érdekében
- áttekinti a védelmet igénylő, vagy védelem alá vonandó építészeti, illetve természeti értékeket, (CF:MM.)
- szükség szerint megalkotja a helyi védelemről szóló rendeletét, (CF: KM.)
- vizsgálja a helyi történeti kiállítás létrehozásának lehetőségét.(CF: KM.)

A településkép javítása érdekében javaslatokat dolgoz ki, intézkedési tervet fogad el a gondozatlan ingatlanok rendbetétele, az életveszélyessé vált ingatlanok bontása/felújítása érdekében. (CF: KM.)

Csapadékvíz-elvezető rendszer 
	- karbantartása indokolt, modernizálása szükségszerű, (CF: KM.)
	- kiépítése szükséges a hiányos területen. (CF: KM.)
A csapadékvíz-elvezető rendszer karbantartását a közmunka program keretében végzi.


Hulladékgazdálkodás

Az önkormányzat:
· Biztosítja a szilárd kommunális hulladék gyűjtését, szállítását és elhelyezését szolgáltatón keresztül. (CF:MM.) 
A szolgáltató jelenleg a  PEVIK Közüzemi és Szolgáltató Kft. 
· Biztosítja a folyékony kommunális hulladék szállítását és elhelyezését és ártalmatlanítását szolgáltatón keresztül. (CF:MM.)
A szolgáltató jelenleg az ÉRV Zrt.  




Víziközmű-szolgáltatás

Az Önkormányzat biztosítja az egészséges ivóvízellátás szolgáltatást az önkormányzati tulajdonú vízművel és hálózattal. (CF:MM.)
Az ivóvízzel történő ellátás a Heves Megyei Vízmű Zrt. szolgáltatón keresztül történik. 


5. A gazdasági program megvalósításának pénzügyi mérlege

5.1. Kiadások

A gazdasági program egyes célkitűzései pénzkiadás nélkül, míg más célok jelentős költségek árán valósíthatóak meg. 
A következőkben azok a mérhető költségvetési kiadással járó fejlesztések, célok kerülnek meghatározásra, melyek a normál költségvetési kiadásokon túl terhelik a költségvetést, és melyek a mindenképpen megvalósítandó célkitűzés fokozatba kerültek besorolásra.

	A mérhető költségvetési kiadással járó fejlesztések, célok

	Megnevezés
	Kiadás eFt

	Hiv.
szám
	Téma
	Altéma
	Konkrét megnevezés
	Egyszeri
	Folyamatos (működt.)

	4.1.
	Fejl. elkép.
	Idegenforgalom
	Turisztikai arculat fejlesztése
	500
	                100

	4.1.
	Fejl. elkép.
	Idegenforgalom
	A település ismertségét segítő rendezvények támogatása
	-
	800


	4.1.
	Fejl. elkép.
	Infrastruktúra
	Korszerű honlap működtetése
	  -
	200

	4.3.
	Településfejlesztési pol. célkitűzései
	Felkészülés a pályázatokra
	Pályázatok megírására a szükséges szakértelemmel és tehetséggel rendelkező személy megbízása
	-
	500

	4.5.
	Az egyes közszolg. biztosítására, színvonalának jav. vonatkozó megoldások
	Közigazgatás
	Hivatal felújítása
	3100
	-

	4.5.
	Az egyes közszolg. biztosítására, színvonalának jav. vonatkozó megoldások
	Közösségi tér biztosítása, valamint a közműv. tudományos műv. ter. és a sport támogatása
	Növelni kell a könyvtár könyvállományát 
	  -
	100

	4.5.
	Az egyes közszolg. biztosítására, színvonalának jav. vonatkozó megoldások
	Közösségi tér biztosítása
	Művelődési Ház (Istenmezeje, Nefelejcs utca 18) felújítás, elhasználódott eszközök pótlása          
	21000
	-

	-
	-
	-
	Összesen:
	52500
	1700






5.2. Bevételek
A gazdasági program egyes célkitűzéseinek megvalósítása jelentős bevétellel is járhat.
A következőkben azok a bevételek kerülnek meghatározásra, melyek az 5.1. pontban leírt kiadások ( pld. fejlesztési önerő) fedezetéül szolgálhatnak.

	A gazdasági program megvalósítása során keletkező költségvetési bevételek

	Megnevezés
	Bevétel eFt

	Hiv.szám
	Téma
	Altéma
	Konkrét megnevezés
	Egyszeri
	Folyamatos (működt.)

	4.4.
	Adópolitika célkitűzései
	A helyi adókkal kapcs. adópolitikai célkitűzések
	Adókintlévőségek beszedésére tett intézkedések, illetve szükség esetén adóvégrehajtási szankciók alkalmazása
	7400
	-

	-
	-
	-
	Összesen:
	7400
	





5.3. Kiadás megtakarítás

A gazdasági program egyes célkitűzéseinek megvalósítása jelentős kiadás megtakarítással is járhat.
A következőkben azok a kiadás megtakarítások kerülnek meghatározásra, melyek az 5.1. pontban leírt kiadások fedezetéül szolgálhatnak.

	A gazdasági program megvalósítása során keletkező költségvetési kiadás megtakarítások

	Megnevezés
	Kiadás megtakarítás eFt

	Hiv.szám
	Téma
	Altéma
	Konkrét megnevezés
	Egyszeri
	Folyamatos (működt.)

	4.2.
	Munkahelyteremtés feltételeinek elősegítése
	Közmunkások foglalkoztatása
	Kihasználni a közmunkával való foglalkoztatás finanszírozási előnyeit
	-
	6000

	-
	-
	-
	Összesen:
	-
	6000

Istenmezeje, 2015. június 24.
                                                                                                                       Nagy-Szú Péter
                                                                                                                         polgármester

